मामूली अड़चनों ने अटकाए बड़े काम
स्काडा जलघर और बस स्टैंड से साउथ बाइपास रोड को जोड़ने का काम पूरा होने का इंतजार
शहरमें चल रहे विकास कार्यों को पूरा होने से मामूली अड़चनों ने रोक रखा है। स्काडा जलघर जहां बिजली के कनेक्शन के कारण अटका हुआ है तो बस स्टैंड को साउथ बाइपास से जोड़ने का कार्य बस स्टैंड का गेट बनाने को लेकर मझधार में है। दोनों कार्यों की पूरा करने की डेड लाइन 31 मार्च, 2017 तय की गई थी। दोनों प्रोजेक्ट शहर के लिए खासे मायने रखते हैं। स्काडा जलघर पूरा होने से हिसार निवासियों को गर्मियों में पानी की किल्लत नहीं झेलनी होगी। इस जलघर के शुरू होने से शहर के मिलगेट क्षेत्र को भी पेयजल की सुविधा उपलब्ध होगी जोकि लंबे समय से खारा पानी पीने को मजबूर था। पेयजल लाइन इस क्षेत्र के लोगों के लिए लाइफ लाइन बनकर आएगी। वहीं गर्मियों में कई-कई दिनों तक पानी की राशनिंग झेलने वाले शहर के अंदरूनी हिस्से को भी पर्याप्त मात्रा में पानी मिल पाएगा।
वहीं बस स्टैंड अगर साउथ बाइपास से जुड़ जाता है तो फोर व्हीलर चौक से अनाज मंडी तक लगने वाले ट्रैफिक जाम से शहरवासियों को मुक्ति मिल जाएगी। फिलहाल रोडवेज बसें शहर के अंदर से होकर बस स्टैंड आती हैं जिससे काफी जगह पर जाम रहता है।
कैथल-झूंपा फोरलेन
पीएमनरेंद्र मोदी ने अगस्त 2014 में कैथल में इस फोरलेन की आधारशिला रखी थी। इसका काम 15 जुलाई 2015 को शुरू हो पाया। इस फोरलेन में हिसार शहर के तीन मुख्य मार्गों को जोड़ता हुआ एक बाइपास भी बनाया जाना है। यह बाइपास बनने से राजगढ़ रोड की ओर से चंडीगढ़, सिरसा बालसमंद की ओर जाने के लिए और चंडीगढ़, सिरसा बालसमंद की ओर से राजगढ़ की ओर आने-वाले वाहन चालकों को शहर में प्रवेश नहीं करना पड़ेगा। तोशाम रोड कैमरी रोड से आने वाले वाहन सिरसा रोड बालसमंद रोड के साथ-साथ चंडीगढ़ रोड पर जाने के लिए साउथ बाइपास से इस नए फोरलेन पर जा सकते हैं। कैथल से झूंपा तक लगभग 166 किमी लंबा फोरलेन बनेगा। डेडलाइन को अभी एक वर्ष बाकी है, पर 70 प्रतिशत कार्य पूरा हो चुका है।
बस स्टैंड से साउथ बाइपास तक रोड
बसस्टैंड को साउथ बाइपास से जोड़ने वाली सड़क 85 प्रतिशत तक तैयार हो चुकी है। मगर रोडवेज विभाग अभी तक तय नहीं कर पाया है कि बस स्टैंड का नया गेट कहां बनेगा। रोडवेज के प्रस्तावित गेट की फाइल अभी भी चंडीगढ़ मुख्यालय में ही अटकी हुई है। बस स्टैंड से साउथ बाइपास लगभग सवा दो किलोमीटर लंबी सड़क बननी है। पीडब्लूडी विभाग ने सड़क बनाने का कार्य लगभग पूरा कर लिया है, मगर रोडवेज विभाग की ओर से अभी तक यह तय नहीं किया गया कि बस स्टैंड का गेट किस ओर निकाला जाएगा। यह सड़क मार्च 2017 तक बनानी है।
स्काड़ा जलघर
करोड़ोंरुपये का यह प्रोजेक्ट लगभग पूरा हो चुका है। इसका काम सिर्फ बिजली और रेलवे विभाग पर अटका हुआ है। बिजली निगम ने कनेक्शन देने की प्रक्रिया शुरू कर दी है। मगर इंडस्ट्रियल एरिया में बनाए जाने वाले बूस्टिंग स्टेशन की लाइन डालने के लिए रेलवे ने अभी अनुमति नहीं दी है। जन स्वास्थ्य विभाग के अधिकारियों का कहना है कि अगर बिजली कनेक्शन समय पर मिल जाता है तो रेलवे की प्रक्रिया कोई ज्यादा समय नहीं लगेगा। इसके पूरा होने के बाद हिसार में प्रतिव्यक्ति मिलने वाला 90 लीटर पानी बढ़कर 135 लीटर हो जाएगा। प्रोजेक्ट की डेडलाइन 31 मार्च 2017 है।
कनेक्शन की प्रक्रिया शुरू
^बिजलीनिगम ने स्काडा जलघर को कनेक्शन देने की प्रक्रिया शुरू कर दी है। वहीं रेलवे की अनुमति भी जल्दी मिल जाएगी।\\\'\\\' -केकेजैन, एसडीओ, पब्लिक हेल्थ।
^कैथल-झूंपाफोरलेन का 70 प्रतिशत कार्य पूरा हो चुका है। डेडलाइन मार्च 2018 तक की है। तय समय तक इसे पूरा कर लिया जाएगा।\\\'\\\' प्रेमचंद,टेक्नीकल मैनेजर, नेशनल हाईवे आॅथोरिटी आॅफ इंडिया।
mag_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva